rejauldu/bengali-wikipedia huggingface dataset:
আলাউর রহমান (জন্ম ১৯৬০) বাংলাদেশে জন্মগ্রহণকারী ব্রিটিশ সংগীত শিল্পী।   শৈশবকাল  রহমান জন্মগ্রহণ করেন আলাগদি, জগন্নাথপুর, সুনামগঞ্জ, সিলেট জেলা, পূর্ব পাকিস্তান (বর্তমান বাংলাদেশ)। তিনি মাদ্রাসা এবং প্রাথমিক বিদ্যালয় এইড হাই স্কুলটিতে পড়াশোনা করেছিলেন, যেখানে তিনি হামদ, না‘আত, কাসিদা এবং অন্যান্য ধর্মীয় গানের পাশাপাশি বাংলাদেশের উত্সর্গীকৃত গানও গাইতেন। ১৯৭৭ সালে, ১৪ বছর বয়সে রহমান তার পিতামাতার সাথে যুক্তরাজ্যে এসেছিলেন  ।তিনি পণ্ডিত হরিদাস গাঙ্গুলি বিদ্যালয়ে  পড়াশোনা করেছিলেন যেখানে তিনি উত্তর ভারতীয় শাস্ত্রীয় সংগীত শিখেছিলেন।   কর্মজীবন  ১৯৮৫ সালে, রহমান বিবিসি প্রোগ্রাম নয়া জিন্দেগীতে, নয়া জীবন উপস্থিত হয়েছিলেন গজল এবং আধুনিক গানগুলি সরাসরি গেয়েছিলেন  । একই বছরে রহমান একটি ১২-ট্র্যাক অভিষেক অ্যালবাম স্মরণেপরে (স্মরণে পরে) রেকর্ড করেছেন। রহমান ১২ টি ট্র্যাকের জন্য সংগীত রচনা করেছিলেন, যা কুতুবুদ্দিন দ্বারা সংগীত পরিচালনা করা হয়েছিল এবং গানের কথা লিখেছেন আবদুল মুকিত, নুরুল গনি, দেলোয়ার খান এবং শমশের কুরেশী। অ্যালবামটি ঝাঁকার মিউজিক প্রযোজনা ও প্রকাশ করেছে. ১৯৮৬ সালে, তিনি বাংলাদেশ টেলিভিশনে (বিটিভি) অভিনয় করেছিলেন  ।  ১৯৯২ সালে তিনি পূর্ব লন্ডনের বাংলাদেশী সম্প্রদায় সম্পর্কে টেলিভিশন প্রোগ্রামে অভিনয় করেছিলেন  । ১৯৯০-এর দশকে, রহমান ব্রিটেনের বাঙালি সম্প্রদায়ের অন্যতম শীর্ষস্থানীয় গায়ক হয়ে ওঠেন এবং অসংখ্য গান  . তার সাথে বাদ্যযন্ত্র বাজাতেন মোহাম্মদ রফি, মেহেদী হাসান, গোলাম আলী, নুরুল গনি  Nurul Ghani তালাত মাহমুদ।  রহমান আধ্যাত্মিক এবং ধর্মীয় সংগীত তৈরির দিকে অগ্রসর হন এবং একুশে টেলিভিশন কর্তৃক আধনের কণ্ঠ (প্রার্থনা করার আহ্বান) হতে তাকে নির্বাচিত করা হয়।   রহমান ৪০ টি অ্যালবাম প্রকাশ করেছেন, যার মধ্যে হিন্দি এবং বাংলা গান রয়েছে। তার সেরা অ্যালবাম সেরা আলাউর রহমান সেরেঙ্গেটি সিরোকো প্রকাশ করেছিলেন। তার গানগুলি আত্মবিশ্বাসের অনুভূতি এবং ব্রিটেনে তার জীবনকে বোঝায় এমন উপাদানগত অবস্থার ক্ষতি সম্পর্কে  His songs are about the loss of a sense of belonging and the material conditions that underpin his life in Britain.   চলচ্চিত্র   যদি একটু সময় পেতাম (২০২৩ সালে) গান ১. ভালোবাসা সর্বনাশা   পুরস্কার  রহমান বিশ্বব্যাপী অসংখ্য পুরস্কার জিতেছেন। এর মধ্যে জি টিভি, চ্যানেল আই, এটিএন, বাংলা টিভি এবং চ্যানেল এস এর পুরস্কার অন্তর্ভুক্ত রয়েছে, যেখানে তিনি সেরা গায়ক হওয়ার জন্য পুরস্কার পেয়েছেন। .   ব্যক্তিগত জীবন  ১৯৮৬ সালে রহমান রোজি রহমানকে বিয়ে করেন। তাদের দুটি ছেলে রাবি ও রাইদ এবং একটি মেয়ে আনিকা   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:লন্ডনের সঙ্গীতশিল্পী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
জেমস কাবাঠা কামান্দে (যিনি জিমি কামান্দে হিসেবে পরিচিত) (জন্ম ডিসেম্বর ১২, ১৯৭৮) একজন কেনীয় ক্রিকেটার। তিনি একজন ডান হাতি ব্যাটসম্যান এবং অফ-স্পিন বোলার। মূলত একটি ফাস্ট-মিডিয়াম বোলার, কামান্দে ২০০৪ সালে একজন স্পিনার বোলার হিসেবেও আত্মপ্রকাশ করেন।  কামান্দে ইংল্যান্ডে ১৯৯৯ সালের বিশ্বকাপে কেনিয়ার হয়ে তার একদিনের আন্তর্জাতিক খেলায় অভিষেক ঘটান।   তথ্যসূত্র    বহিঃসংযোগ   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কেনীয় ক্রিকেটার বিষয়শ্রেণী:কেনিয়ার একদিনের আন্তর্জাতিক ক্রিকেটার বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:ইস্টার্ন এসের ক্রিকেটার বিষয়শ্রেণী:কেনিয়া জাতীয় ক্রিকেট দলের অধিনায়ক
দ্য শাইনিং স্টার বা ইন্ডিয়ানা শাইনিং স্টার একটি আফ্রিকান-আমেরিকান সংবাদপত্র যুক্তরাষ্ট্রের ইন্ডিয়ানা অঙ্গরাজ্যের অ্যান্ডারসন হতে ১৯২২ থেকে ১৯২৭ সাল পর্যন্ত প্রকাশিত হয়েছিল এটি সেখানে প্রকাশিত একমাত্র আফ্রিকান-আমেরিকান সংবাদপত্র।  ১৯২২ সালে এডওয়ার্ড গাইলস আরভিন (১৮৯৩-১৯৮২) সংবাদপত্রটি প্রতিষ্ঠা করেন, তিনি ছিলেন আমেরিকার সবচেয়ে পুরনো ও বৃহৎ ব্যবসায়িক ভ্রাতৃত্ব সংগঠন আলফা কাপ্পা সাই-এর দশজন প্রতিষ্ঠাতা সদস্যের মধ্যে সর্বকনিষ্ঠ। প্রথম বিশ্বযুদ্ধে সেনাবাহিনীতে যোগদানের আগে আরভিন বিভিন্ন শহরে সংবাদপত্রের জন্য কাজ করেছিলেন। এগুলোর মধ্যেইন্ডিয়ানাপোলিস ফ্রিম্যান, শিকাগো ডেইলি বুলেটিন এবং গ্যারি সান অন্তর্ভুক্ত ছিল ।  আরভিনকে কাপ্পা আলফা সাই-এর শিকাগো এলাকার প্রাক্তন ছাত্র অধ্যায়ের দাতা হিসেবে স্মরণ করা হয়  এবং তার নামে বার্ষিক কাপ্পা আলফা সাই পুরস্কারের প্রবর্তন হয়েছে।  বৈশিষ্ট্য প্রথম দিকের অনেক আফ্রিকান-আমেরিকান ভাবধারার পত্রিকার মত, দ্য শাইনিং স্টার আত্ম-উন্নতির উপর জোর দেয়, প্রতি সপ্তাহে পাঠকদের মুখস্থ করার জন্য একটি নতুন শব্দ এবং বাইবেলের উদ্ধৃতি প্রকাশ করে। দ্য শাইনিং স্টারের স্থানীয় সংবাদস্থানীয় গীর্জা এবং গ্র্যান্ড ইউনাইটেড অর্ডার অফ অড ফেলোস নামক সংগঠন দ্বারা প্রভাবিত ছিল, আরভিন সংগঠনটির সদস্য ছিলেন।  দ্য শাইনিং স্টার তার পাঠকদের অ্যান্ডারসন শহরের স্থানীয়  ব্যবসায়কে সমর্থন করার জন্য এবং স্থানীয় সম্প্রদায়ের উন্নয়ন করার জন্য আহ্বান জানিয়েছে। তবে, এটির সংবাদসমূহ শুধুমাত্র অ্যান্ডারসন কেন্দ্রীক ছিল না, এটি নিকটস্থ মানসি শহর সম্পর্কেও একটি সাপ্তাহিক কলাম কলাম প্রকাশ করতো।   তথ্যসূত্র    গ্রন্থসূত্র       বিষয়শ্রেণী:বিলুপ্ত আফ্রিকান-মার্কিন সংবাদপত্র
লাইভজেসমিন হল একটি প্রাপ্তবয়স্ক ওয়েবসাইট যা কলগার্লদের দ্বারা সরাসরি ওয়েবক্যাম পরিষেবা প্রদান করে, নগ্নতা ও যৌন কার্যকলাপের ধরন অনুযায়ী স্ট্রিপটিজ ও নোংরা কথাবার্তার থেকে যৌন খেলনা দিয়ে হস্তমৈথুন প্রভৃতি দ্বারা যৌন আনন্দ প্রদান। মডেল একক বা যৌথ/স্বামী-স্ত্রী হতে পারে। ওয়েবসাইটটি ২০০১ সালে হাঙ্গেরির ইকমার্স উদ্দোক্তা জর্জ জাটয়ান কর্তৃক প্রতিষ্ঠিত হয়। এটি বিশ্বের সবচেয়ে বড় ক্যামিং ওয়েবসাইট।    ইতিহাস  2001 সালে jasmin.hu হিসাবে ওয়েবসাইটটি প্রতিষ্ঠিত হয়েছিল।   পুরস্কার এবং মনোনয়ন    আরও দেখুন    সর্বাধিক জনপ্রিয় ওয়েবসাইটের তালিকা   তথ্যসূত্র   বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি বিষয়শ্রেণী:প্রাপ্তবয়স্ক ক্যামিং ওয়েবসাইট বিষয়শ্রেণী:ভিডিও হোস্টিং
পুত্রদা একাদশী (অর্থাৎ "পুত্র দানকারী একাদশী") একটি হিন্দু পবিত্র দিন যা পৌষ  (ডিসেম্বর-জানুয়ারি) হিন্দু মাসের শুক্লপক্ষের ১১ তম চান্দ্র দিবসে ( একাদশী ) পড়ে। শ্রাবণের (জুলাই-আগস্ট) অপর পুত্রদা একাদশী থেকে পৃথককরণের জন্য এই দিনটিকে পৌষ পুত্রদা একাদশীও বলা হয়। অন্যটিকে শ্রাবণ পুত্রদা একাদশী  বলা হয়।  দম্পতিরা এই দিনে উপবাস করে ও উত্তম পুত্রের জন্য দেবতা বিষ্ণুর পূজা করে।  এই দিনটি বিশেষ করে বৈষ্ণবগণ পালন করে। একটি পুত্রকে হিন্দু সমাজে সম্পূর্ণরূপে গুরুত্বপূর্ণ বলে মনে করা হয় কারণ সে জীবনে বৃদ্ধ বয়সে পিতামাতার যত্ন নেয় ও শ্রাদ্ধ (পূর্বপুরুষের আচার) দ্বারা পরলোকের জীবনে তার পিতামাতার মঙ্গল নিশ্চিত করে। প্রতিটি একাদশী নির্দিষ্ট লক্ষ্যের জন্য নির্ধারিত হলেও পুত্রসন্তানের ইচ্ছা এতটাই মহান যে দুটি পুত্রদা ("পুত্রদাতা") একাদশী রয়েছে। অন্যান্য একাদশীতে এই সুবিধা নেই।     কিংবদন্তি   ভবিষ্য পুরাণ  রাজা যুধিষ্ঠিরকে  কৃষ্ণের বলা পুত্রদা একাদশীর কাহিনী প্রকাশ করেছে।  একদা ভদ্রাবতীর রাজা সুকেতুমান ও তার রাণী শৈব্যা বংশলোপের আশংকায় শোকাহত হন। দম্পতি ও তাদের মৃত পূর্বপুরুষরা চিন্তিত ছিলেন যে বংশের কেউ শ্রাদ্ধ না করলে তারা শান্তি পাবে না। মৃত্যুর পরে হারিয়ে যাবে আত্মা। হতাশ হয়ে রাজা তার রাজ্য ত্যাগ করে সবার অজান্তে বনে চলে গেলেন। কয়েকদিন বনে ঘুরে বেড়ানোর পর পুত্রদা একাদশীতে সুকেতুমান মানস সরোবর হ্রদের তীরে কয়েকজন ঋষির আশ্রমে পৌঁছেন। ঋষিরা বললেন, তারা দশজন ঐশ্বরিক বিশ্বদেব । তারা রাজাকে পুত্রলাভের জন্য পুত্রদা একাদশী উপবাস করার পরামর্শ দেন। রাজা তা স্বীকার করে রাজ্যে ফিরে গেলেন। শীঘ্রই রাজা এক পুত্রপ্রাপ্তির আশীর্বাদ পান।পুত্র বড় হয়ে একজন বীর রাজা হয়েছিলেন। Putrada Ekadashi (Pausha-shukla Ekadashi)  by The National Council of Hindu Temples (UK).    কৃত্য   নারীরা পুত্র কামনা করে পুত্রদা একাদশীতে উপবাস করে বিষ্ণুর কাছে প্রার্থনা করেন। দম্পতিরাও তাদের সন্তানদের মঙ্গলের জন্য দেবতার পূজা করে।  এ দিন শস্য, মটরশুটি, ভক্ষ্য শস্য,  কিছু শাকসবজি ও মশলা এড়ানো হয়।  এই পৌষ পুত্রদা একাদশী উত্তর ভারতে বেশি জনপ্রিয়। অন্যদিকে অন্যান্য রাজ্য শ্রাবণ পুত্রদা একাদশীকে অধিক গুরুত্ব দেয়।  তথ্যসূত্র  বিষয়শ্রেণী:একাদশী বিষয়শ্রেণী:হিন্দুদের পবিত্র দিন বিষয়শ্রেণী:হিন্দু উৎসব
বাঁকড়া ইউনিয়ন বাংলাদেশের খুলনা বিভাগের যশোর জেলার অন্তর্গত ঝিকরগাছা  উপজেলার একটি অন্যতম ইউনিয়ন।  গ্রামসমূহ ও জনসংখ্যা  বাঁকড়া গ্রাম - ৪৪০৫  আলিপুর - ৯০৫০  খলসী - ৩০২২  মুকুন্দপুর - ১৫৮০	 	   মাটশিয়া - ২০৫০  শিমুলিয়া - ১৩৭৩	 	   দিগদানা - ৩২৫০  উজ্জ্বলপুর - ৩৬৮৪  খোশালনগর - ২০৫০  তথ্যসূত্র  বিষয়শ্রেণী:ঝিকরগাছা উপজেলার ইউনিয়ন  বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
মেটাল মেইজ একটি বাংলাদেশী হেভি মেটাল ব্যান্ড যা ১৯৯৫ সালে গঠিত হয়।www.reverbnation.com তারা এ পর্যন্ত ২টি স্টুডিও অ্যালবাম ও ৬টি একক গান বিভিন্ন মিশ্র অ্যালবামে প্রকাশ করেছে।  প্রাথমিক কাল  মেটাল মেইজের অনেক প্রাথমিক নাম ছিল। তারা তাদের নাম নানা সময় পরিবর্তন করেছে। তাদের সর্বপ্রথম নাম ছিল জেন্ড অ্যাভাস্টা। তারা বাংলাদেশের আন্দারগ্রাউন্ড সংগীত জগতে অনেক দিন সক্রিয় ছিল ও তারা মেটালিকা, মেগাডেথ ও পেন্টেরা ব্যান্ডের গান কাভার করত। তারা ২০০৩ সালে তাদের প্রথম অ্যালবাম অজানা অধ্যায় প্রকাশ করে জি-সিরিজ থেকে।এ অ্যালবামটি তাদের ভক্তদের থেকে মিশ্র প্রতিক্রিয়া লাভ করে ও তাদের অনেক নতুন ভক্ত গড়ে ওঠে।.  ২০০৯ সালের ১৮ই সেপ্টেম্বর মেটাল মেইজ তাদের দ্বিতীয় অ্যালবাম করপোরেট রোবট প্রকাশ করে জি-সিরিজ ও অগ্নিবীণা থেকে যা অ্যা্রিনা হোল্ডিংস লিমিটেডের পৃষ্ঠপোষকতায় মুক্তি পায়।  দীর্ঘ ছয় বছর বিরতির পর এই অ্যালবামটি তাদের ভক্ত শ্রোতাদের থেকে বিপুল পরিমাণ সাড়া পায় ও তা বাংলাদেশের সংগীত ভুবনে অনেক জনপ্রিয় হয়।তারা বর্তমানে নানা অনুষ্ঠানে সরাসরি গান পরিবেশন করছে।www.last.fm অ্যালবামের এহেন নামকরণ প্রসঙ্গে মেটাল মেইজ বলেঃচলমান সময়ে আমরা সবাই কর্পোরেট সংস্কৃতির সঙ্গে মিশে এতই অফিসমুখী হয়ে গেছি যে শিল্পবোধ, শিল্পচর্চা ও সৃজনশীল কিছু করা থেকে একবারেই দূরে সরে গেছে একটি প্রজন্ম। অফিস আর কর্পোরেট প্রভুদের মনোরঞ্জনেই যেন ব্যস্ত আমরা। এভাবে চলতে থাকলে একসময় শিল্পচর্চার সঙ্গে জড়িত থাকা একটি প্রজন্ম হয়তো হারিয়ে যাবে। চলমান সময়ে এ বাস্তবতাকে তুলে ধরতেই অ্যালবামের নাম রাখা হয়েছে 'কর্পোরেট রোবট'।  সাম্প্রতিক ব্যস্ততা  দূরবীন ব্যান্ডের অনলাইন রেডিও ও ষ্টুডিও'র উদ্বোধন অনুষ্ঠানে ২০১০ সালের ৩ ডিসেম্বর রবীন্দ্র সরোবরে লাইভ কনসার্টে গান পরিবেশন করে মেটাল মেইজ ফুয়াদ এন্ড ফ্রেন্ডস, দূরবীন, ও রকার্স হান্ট প্রতিযোগিতা থেকে বের হওয়া ব্যান্ড দলগুলো সাথে। ২০০৯ সালে রেডিও এবিসির ঈদ উৎসবে ‘এবিসি স্টুডিও লাইভ’-এ মেটাল মেইজ গান পরিবেশন করে।www.prothom-alo.com তারা ২০১০ সালের শেষের দিকে ভায়োলেন্স এগেনিস্ট উম্যান কনসার্টেও অংশ নেয়।   ডিস্কোগ্রাফি   স্টুডিও অ্যালবাম   অজানা অধ্যায় (২০০৩)  করপোরেট রোবট (২০০৯)   একক গান বিভিন্ন অ্যালবামে   ছাড়পত্র  অনুশীলন  প্রজন্ম  দিন বদল  আন্ডার গ্রাউন্ড-২  রক ১০১   বর্তমান সদস্য   কাজী ফয়সাল আহমেদ (গিটার)    শাব্বির(ভোকাল)     মার্ক (গিটার ও স্টুডিও বেইজ)   শোভন(ড্রামস)  ফারুক মেইজ (ম্যানাজার ও গীতিকার)    তথ্যসূত্র    বহিঃসংযোগ   ফেইসবুকে মেটাল মেইজ  মাইস্পেসে মেটাল মেইজ  বিষয়শ্রেণী:হেভি মেটাল সঙ্গীত দল
আবুল মোমেন (জন্ম: ১৮ ডিসেম্বর ১৯৪৮) হলেন বাংলাদেশের একজন প্রখ্যাত সাংবাদিক, সাহিত্যিক ও শিক্ষাবিদ। তিনি ২০১৭ সালে একুশে পদকে ভূষিত হন। তিনি ১৯৯৮ সাল থেকে প্রথম আলো পত্রিকার রেসিডেন্ট সম্পাদক হিসেবে দায়িত্ব পালন করছেন। এছাড়াও, তিনি দৈনিক সুপ্রভাত পত্রিকার উপদেষ্টা সম্পাদক হিসেবেও দায়িত্ব পালন করছেন। বর্তমানে তিনি দৈনিক আমাদের সময় পত্রিকার সম্পাদক হিসেবে দায়িত্ব পালন করছেন   প্রারম্ভিক জীবন  তিনি ১৯৪৮ সালের ১৮ ডিসেম্বর চট্টগ্রাম জেলার সাতকানিয়া উপজেলার কেঁওচিয়া ইউনিয়নে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। সাহিত্যিক ও চট্টগ্রাম বিশ্ববিদ্যালয়ের সাবেক উপাচার্য আবুল ফজল তার পিতা।   কর্মজীবন  পেশাগত জীবনে তিনি চট্টগ্রাম কলেজ, চট্টগ্রাম আর্ট কলেজ, চট্টগ্রাম বিশ্ববিদ্যালয়-এ শিক্ষকতার পাশাপাশি দ্য ডেইলি স্টার ও দৈনিক ভোরের কাগজ পত্রিকায় সাংবাদিকতা করেছেন। তিনি চট্টগ্রাম মহানগরের নন্দনকাননে অবস্থিত ‘ফুলকি সহজপাঠ বিদ্যালয়’ এর প্রতিষ্ঠাতা।   পুরস্কার ও সম্মাননা   বাংলা একাডেমি সাহিত্য পুরস্কার, ২০১৫  একুশে পদক, ২০১৭  অগ্রণী ব্যাংক শিশু একাডেমী শিশুসাহিত্য পুরস্কার, ২০১৭  বাংলা একাডেমী রবীন্দ্র পুরস্কার, ২০১৮   আরও দেখুন   ২০১৭-এর একুশে পদক বিজয়ীগণ।   তথ্যসূত্র    বহিঃসংযোগ   বাংলা ও বাঙালির কথা - মুক্তিযুদ্ধের বই, দলিল, ডকুমেন্টারী, ভিডিও ফুটেজ, চলচ্চিত্র, অডিও ও ছবির ডিজিটাল লাইব্রেরি “মুক্তিযুদ্ধ ই-আর্কাইভ”-এ সংরক্ষিত আবুল মোমেন-এর বই।  বিষয়শ্রেণী:জীবিত ব্যক্তি বিষয়শ্রেণী:একুশে পদক বিজয়ী বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৪৮-এ জন্ম বিষয়শ্রেণী:চট্টগ্রাম জেলার সাংবাদিক বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:বাংলাদেশী সাংবাদিক বিষয়শ্রেণী:বাংলা একাডেমি সাহিত্য পুরস্কার বিজয়ী
শ্রী মারিয়াম্মান মন্দির ভিয়েতনামের হো চি মিন সিটিতে অবস্থিত   হিন্দু দেবী মারিয়াম্মানের একটি মন্দির। ১৯শ শতাব্দীতে নগরথর নামে পরিচিত তামিলনাড়ু অঞ্চলের বণিকরা এই মন্দিরটি নির্মাণ করেছিলেন।   বর্ণনা  থাম্ব|মন্দিরের অভ্যন্তরভাগ মন্দিরের রাজগোপুরমের উচ্চতা ১২ মিটার। এটি বহুসংখ্যক দেবদেবীর বিগ্রহ দ্বারা সজ্জিত। বহিঃকক্ষে দেবী পার্বতী ও তার ডান ও বাঁ পাশে যথাক্রমে তার দুই পুত্র গণেশ ও মুরুগানের বিগ্রহ প্রতিষ্ঠিত। কক্ষপথের দু’ধারে লক্ষ্মী, মুরুগান ও অন্যান্য দেবদেবীদের মূর্তি দেখা যায়। মন্দিরের প্রধান বৈশিষ্ট্য হল দেবী মারিয়াম্মান ও অন্যান্য দেবতাদের বিভিন্ন মূর্তি। এগুলি মন্দিরের বহিঃপ্রাচীর ঘিরে রয়েছে। এই মূর্তিগুলির মধ্যে রয়েছে নটরাজ, শিব, ব্রহ্মা, বিষ্ণু, কালী, বীরমাশক্তি, সমুন্দি, তিরুমগল, মাগেশ্বরী, মীনাক্ষী, বলমবিগাই, অণ্ডাল, কামাক্ষীআম্মান, করুমারী-আম্মান, শিবগামী ও ক্রোড়ে মুরুগান সহ পার্বতীর মূর্তি উল্লেখযোগ্য।   ইতিহাস  প্রথম দিকে মন্দিরটি নির্মিত হয়েছিল ভিয়েতনামের চেট্টিয়ার সম্প্রদায়ের জন্য। হো চি মিন সিটির পঞ্চাশটি তামিল পরিবারের সঙ্গে এই মন্দিরটি যুক্ত। মন্দিরের অধিকাংশ ভক্তই ভিয়েতনামি ও সিনো-ভিয়েতনামি, যাঁরা মারিআম্মানের শক্তি অনুভব করেছেন বলে বিশ্বাস করেন।"Mariamann Temple: Hinduism Saigon Style" , expatmojo.com", June 11, 2014   আরো পড়ুন    এশিয়ায় হিন্দুধর্ম  ভিয়েতনামে হিন্দুধর্ম  হিন্দু সাম্রাজ্য এবং রাজবংশের তালিকা  তথ্যসূত্র   বহিঃসংযোগ   বিষয়শ্রেণী:ভিয়েতনামের হিন্দু মন্দির বিষয়শ্রেণী:হো চি মিন সিটির পর্যটন কেন্দ্র বিষয়শ্রেণী:হো চি মিন সিটির হিন্দু মন্দির বিষয়শ্রেণী:মারিয়াম্মান মন্দির বিষয়শ্রেণী:১৯শ শতাব্দীর হিন্দু মন্দির
থাম্ব|আল সুহেলির সমাধি, মারাক্কেশ সিদি আবুল কাসিম আবদুর রহমান ইবনে আবদুল্লাহ আল-সুহেলি (১১১৪ - ১১৮৫) আল-আন্দালুসে জন্মগ্রহণ করেছিলেন, ফুয়েনগিরোলা (পূর্বে সুহাইল নামে পরিচিত) এবং মারাক্কেশ-এ মারা যান। তিনি এই শহরের সাত জন সুফি বুজুর্গের মধ্যে একজন। আল-সুহেলি ব্যাকরণ এবং ইসলামিক আইন সম্পর্কিত বই লিখেছিলেন। ইবনে হিশামের সীরাত সম্পর্কে তার ভাষ্য দ্বারা তিনি বিশেষত একজন ইসলামি পণ্ডিত হিসেবে সুপরিচিত । আল-সুহেলি ১১৮২ সালের দিকে আলমুহাদ সুলতান আবু ইউসুফ ইয়াকুব আল-মনসুরের ডাকে মারাক্কেশে এসেছিলেন। তিনি এখানে তিন বছর পরে মারা যান এবং তার জাউইয়া 'বাব এর রব'-এর ঠিক বাইরে একটি কবরস্থানে (কেবল প্রবেশের অনুমতি দিয়েছিল মুসলমানদের জন্য), 'বাব এল চরিয়া' নামে প্রাচীরের একটি পূর্ব দরজা লুকিয়ে রাখেন। তার সমাধি বার্ষিক বহু তীর্থযাত্রী দর্শন করেন। আবদুল মোমেন আলমুহাদ সেনাবাহিনী ১১৭৪ সালে আলমোরাভিডকে পরাজিত করার জায়গায় আজ প্রাচীরযুক্ত কবরস্থান 'বাব এচ চরিয়া' নির্মিত হয়েছে।   কাজ   আর-রাওদুল উনুফ ফি শারহিস সিরাতিন নাবাবিয়া লি ইবনে হিশাম, ওয়া মাআহুস সিরাতিন নাবাবিয়া (৭ টি খন্ড), ১৯৬৭   আরও দেখুন   মারাক্কেশ  ইসলামের সমসাময়িক মুসলিম পণ্ডিতদের তালিকা   তথ্যসূত্র                  বিষয়শ্রেণী:১১১৪-এ জন্ম বিষয়শ্রেণী:১১৮৫-এ মৃত্যু বিষয়শ্রেণী:মুরিশ লেখক বিষয়শ্রেণী:১২শ শতাব্দীর আরব ব্যক্তি বিষয়শ্রেণী:১২শ শতাব্দীর আইনজ্ঞ
প্রবাদ প্রবচন প্রতিটি ভাষার অমূল্য সম্পদ। বাঙালীর হাজার বছরের সংস্কৃতি তথা সামগ্রিক জীবনাচরণে প্রবাদ প্রবচন সমৃদ্ধ একটি ধারা হিসেবে বিবেচিত। প্রবাদ প্রবচনের মাধ্যমে বাঙালির জীবন, ধর্ম, সংস্কৃতি, আচার, বিশ্বাস ও রসবোধের পরিচয় পাওয়া যায়।  প্রবাদ ও প্রবচন প্রায় একই অর্থে এবং পাশাপাশি ব্যবহৃত হলেও এর মধ্যে পার্থক্য বিদ্যমান।   প্রবাদ ও প্রবচনের সংজ্ঞা   প্রবাদ  মানবসমাজের দীর্ঘদিনের অভিজ্ঞতালব্ধ জীবনসত্যের স্মারক কোনো জনপ্রিয় বিদ্রুপাত্মক সংক্ষিপ্ত উক্তিকে প্রবাদ বলে।রচনা-সম্ভার, সপ্তম-অষ্টম শ্রেণি, শিক্ষাবর্ষ ২০১২, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ   প্রবচন  প্রবচন হলো প্রজ্ঞাবান, মননশীল বা সৃজনশীল ব্যক্তির অভিজ্ঞতাপ্রসূত ব্যক্তিগত সৃষ্টি। এগুলো সাধারণত স্রষ্টার নামেই প্রচলিত হয় (যেমন: খনার বচন)। কবি, সাহিত্যিক বা প্রজ্ঞাবান ব্যক্তিবর্গ এর উদ্ভাবক বা রচয়িতা। যেমন:  পিপীলিকার পাখা হয় মরিবার তরে। - কবি কঙ্কণ চণ্ডী  নগর পুড়িলে কি দেবালয় এড়ায়? - ভারতচন্দ্র রায়গুণাকর  বিনে স্বদেশী ভাষা মিটে কি আশা? - রামনিধি গুপ্ত  অন্যায় যে করে আর অন্যায় যে সহেতব ঘৃণা যেন তারে তৃণসম দহে। - রবীন্দ্রনাথ ঠাকুর  চোরা না শুনে ধর্মের কাহিনী। - কাশীরাম দাস  বন্যেরা বনে সুন্দর, শিশুরা মাতৃক্রোড়ে। - সঞ্জীবচন্দ্র চট্টোপাধ্যায়    প্রবাদ ও প্রবচনের পার্থক্য  প্রবাদ ও প্রবচনের সবচেয়ে সুনির্দিষ্ট পার্থক্য হলো প্রবাদ লোকসমাজ বা কালের সৃষ্টি। কিন্তু প্রবচন কবি, সাহিত্যিক বা প্রজ্ঞাবান ব্যক্তির সৃষ্টি। প্রবাদের কোনো লিখিত ভিত্তি নেই, কিন্তু প্রবচনের আছে। প্রবাদকে বলা যায়, লোকসমাজের অভিজ্ঞতার নির্যাস, একক কোনো ব্যক্তি এর রচয়িতা হিসেবে দাবি করতে পারে না। অন্যদিকে প্রবচন ব্যক্তিগত প্রতিভার দ্বারা সৃষ্ট বাক্য বা বাক্যাংশ। তবে, প্রবচন একসঙ্গে লোকসমাজের অধিকারে চলে আসে।  আবার, প্রবাদ ব্যঞ্জনার্থে ব্যবহৃত হয়। অন্যদিকে, প্রবচনের রূপক ধর্ম থাকে না, বাচ্যার্থ বা সরাসরি অর্থই প্রকাশ করে। সাধারণত প্রবাদের চেয়ে প্রবচন আকারে বড় হয়।   প্রবাদ প্রবচনের বৈশিষ্ট্য  প্রবাদ-প্রবচনের সংক্ষিপ্ত বাক্যে একটি জাতির নানান বৈশিষ্ট্য লুকিয়ে থাকে। প্রবাদের বৈশিষ্ট্যগুলো নিম্নরূপ:  অর্থব্যঞ্জনা: প্রবাদের অর্থ গভীর ও তাৎপর্যময়। এর তীক্ষ্ণ অর্থভেদী মন্তব্য শ্রোতা ও পাঠককে সহজে সচকিত করে তোলে। এর শব্দার্থ নয়, রূপক অর্থই গুরুত্বপূর্ণ।  অভিজ্ঞতার নির্যাস: প্রবাদের শক্তিই হলো অভিজ্ঞতা। লোকসমাজের দীর্ঘদিনের অভিজ্ঞতার সারৎসার থাকে প্রবাদে। যুগের সঞ্চিত অভিজ্ঞতা মানুষের ব্যক্তিগত অভিজ্ঞতায় যোগ হয়।  সরল প্রকাশভঙ্গি: প্রবাদ সহজ সরল হওয়ার কারণে তা সহজেই শ্রোতার মনে সাড়া জাগায়। প্রবাদের আলঙ্কারিক গুণ রয়েছে বলে মানুষ তা সহজে ভুলে যায় না। সাধারণত ছন্দ ও অন্ত্যমিলের জন্য বা কখনও উপযুক্ত অনুষঙ্গের জন্য প্রবাদ দীর্ঘদিন মানুষের মনে থাকে। যেমন: অর্থ অনর্থের মূল। কাজের সময় কাজি, কাজ ফুরালে পাজি। ইত্যাদি।  প্রবাদের শ্রেণিবিভাগ  অর্থদ্যোতকতার দিক বিবেচনা করে প্রবাদকে কয়েকটি ভাগে ভাগ করা যায়। যেমন:  সাধারণ অভিজ্ঞতামূলক: কান টানলে মাথা আসে, অল্পবিদ্যা ভয়ঙ্করী।  নীতিমূলক: চোরা না শুনে ধর্মের কাহিনী, অধিক সন্ন্যাসীতে গাজন নষ্ট।  সমালোচনামূলক: উচিত কথায় মামা বেজার।  সামাজিক রীতিবিষয়ক: মোল্লার দৌড় মসজিদ পর্যন্ত, অতি লোভে তাঁতি নষ্ট ইত্যাদি।  ব্যঙ্গাত্মক: চোরে চোরে মাসতুতো ভাই, ঠেলার নাম বাবাজি।   আরো দেখুন   বাংলা প্রবাদ-প্রবচনের তালিকা  বাংলা ভাষা  বাগধারা   তথ্যসূত্র    বহিঃসংযোগ   বিষয়শ্রেণী:বাংলা ব্যাকরণ বিষয়শ্রেণী:সাংস্কৃতিক নৃবিজ্ঞান বিষয়শ্রেণী:সাহিত্য বিষয়শ্রেণী:মৌখিক ঐতিহ্য বিষয়শ্রেণী:সাহিত্যকর্মের প্রকার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  --জয়ন্ত (আলাপ - অবদান) ০৫:০১, ২৪ মে ২০২১ (ইউটিসি) মুকুন্দপুর (কানাইপাড়া) উত্তরপাড়া জামে মসজিদ   – (অপসারণের প্রস্তাবনা দেখুনলগ দেখুন) () মো. হাসিব আফিফ (আলাপ) ০৪:৩৪, ২৪ মে ২০২১ (ইউটিসি)   "দ্রুত অপসারণ প্রস্তাবনা" দিতে গিয়ে ভুলে "অপসারণ প্রস্তাবনা" দিয়ে ফেলেছি। -- মো. হাসিব আফিফ (আলাপ) ০৪:৩৬, ২৪ মে ২০২১ (ইউটিসি)   পূর্বে অপসারিত ও সুরক্ষিত শিরোনামের পাতা। — Meghmollar2017 • আলাপ • ০৪:৫৯, ২৪ মে ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|350px|পারোর আবাদি জমি ভুটানে কৃষির প্রভাবশালী ভূমিকা রয়েছে দেশটির অর্থনীতিতে। ২০০০ সালে, কৃষিক্ষেত্র ভুটানের জিডিপির ৩৫.৯% ছিল। জিডিপিতে কৃষিক্ষেত্র ১৯৮৫ সালে প্রায় ৫৫% থেকে কমে ২০০৩ সালে ৩৩% এ দাঁড়িয়েছে। এ সত্ত্বেও, কৃষিকার্য ভুটানের জনগণের জীবিকা নির্বাহের প্রাথমিক উৎস হিসাবে রয়ে গেছে।Small Farmers and the Food System in Bhutan  ভুটানে কৃষির প্রকৃতি ভুটানের জনসংখ্যার প্রায় ৮০% কৃষিতে জড়িত। দেশের উপার্জনকারী ৯৫% মহিলাই কৃষিক্ষেত্রে জড়িত। এই হিমালয়ান জাতির বেশিরভাগ গ্রাম্য জনগোষ্ঠীও কৃষি খাতে নিযুক্ত রয়েছে। কৃষি শ্রম-নির্ভর প্রকৃতির এবং তুলনামূলক কম ঘনত্বের চাষাবাদ হওয়ায় দেশটির কৃষিক্ষেত্র বিশেষভাবে চিহ্নিত হয়েছে। দেশটির বেশিরভাগ কৃষকই ক্ষুদ্র ও প্রান্তিক।  কৃষিজমি দেশের কৃষিজমির মধ্যে, আনুমানিক ২১% হল জলাভূমি (সেচ সুবিধাসম্পন্ন), প্রায় ৪৩% শুকনো জমি (বৃষ্টিপাত যেখানে পানির উৎস), প্রায় ২৭% পরিবর্তীত চাষাবাদের জন্য ব্যবহৃত হয়, ৩% বনায়ন এবং ১% রান্নাঘরের সাথে সম্পর্কিত বাগান।  উৎপাদিত ফসল ভুটানের প্রধান দুটি ফসল হল ভুট্টা এবং ধান। ভুট্টার উৎপাদন মোট উৎপাদিত দেশীয় শস্যের ৪৯% এবং ধানের পরিমাণ ৪৩%। ধান ভুটানের প্রধান ফসল। দেশের কৃষিতে গম এবং অন্যান্য ছোট ছোট শস্যের ফসলের চাষাবাদ অন্তর্ভুক্ত রয়েছে। যেসব অঞ্চলে সেচ-সুবিধা পাওয়া যায় সেখানে ধানই প্রাথমিকভাবে উৎপাদিত ফসল। ধান ছাড়াও অন্যান্য ফসলের মধ্যে রয়েছে গম, বার্লি, তেলের বীজ, আলু এবং বিভিন্ন শাক-সবজি। ভুট্টা মূলত দেশটির নিম্নাঞ্চলে চাষ করা হয়। ভুটানে বনাঞ্চল উর্বরতা বৃদ্ধি, পশুপালন এবং জৈব পদার্থের উৎস হিসাবে কাজ করে। কৃষিকাজের জন্য জলের প্রাপ্যতা নিয়ন্ত্রণের জন্যও দেশটির বনভূমি ভূমিকা রাখে।   লক্ষ্যমাত্রা ও অগ্রগতি  ভুটানের কৃষিক্ষেত্রের প্রাথমিক লক্ষ্য হল গ্রামীণ অঞ্চলে বসবাসরত মানুষের মাথাপিছু আয় বাড়ানো, স্বনির্ভরতা বৃদ্ধি এবং কৃষিজমির প্রতি ইউনিটে উৎপাদনশীলতা বৃদ্ধি করা। সেচ সমস্যা, রুক্ষ অঞ্চল, মাটির নিম্নমান এবং আবাদযোগ্য জমির সীমিত সংখ্যার কারণে ভুটানে কৃষিকাজ বাধাগ্রস্ত হয়। তবে বেশ কয়েকটি সুবিধা কৃষির বিকাশে অবদান রেখেছে। এর মধ্যে বিভিন্ন শস্যের বীজ, তেলের বীজ এবং উদ্ভিজ্জ বীজের উন্নত গুণমান, সার ব্যবহার, যান্ত্রিকীকরণ প্রক্রিয়া এবং প্রশিক্ষিত কৃষি বিশেষজ্ঞদের উপস্থিতি অন্তর্ভুক্ত। ভুটানের কৃষি খাত বিশেষত নিম্নলিখিত প্রকল্পগুলিতে উন্নয়নের অভিজ্ঞতা অর্জন করেছে:  পারো ভ্যালি উন্নয়ন প্রকল্প  গাইলিগফুগ উন্নয়ন প্রকল্প  পুনাখা-ওয়াংদি উপত্যকা উন্নয়ন প্রকল্প  তাশিগং-মোঙ্গার অঞ্চল উন্নয়ন প্রকল্প  চিরং পার্বত্য সেচ উন্নয়ন প্রকল্প।  আপেল, কমলা এবং এলাচের মতো ফসলের উৎপাদন বেড়েছে এবং চাষাবাদ লাভজনক হয়ে উঠেছে। বিভিন্ন অঞ্চলে বাগানের আবাদ দ্বারা স্থানান্তরিত চাষাবাদ পদ্ধতির প্রতিস্থাপন করা হচ্ছে। কৃষিবিদগণ আশা করছেন এর মাধ্যমে নগদ ফসলের চাষ বাড়বে।  ২০১৩ সালে দেশটির সরকার ঘোষণা করে যে, ভুটান ‘‘শতভাগ জৈব কৃষি’’ সম্বলিত বিশ্বের প্রথম দেশ হয়ে উঠবে এবং এর জন্য দেশটির সরকার একটি কার্যক্রম শুরু করে। এই কর্মসূচিটি আন্তর্জাতিক জৈব কৃষি আন্দোলন ফেডারেশন (আইএফওএএম) দ্বারা সমর্থিত হয়েছে।  আরও দেখুন ভুটানে ধান উৎপাদন কেইজি নিশিওকা  তথ্যসূত্র  বহিঃসংযোগ ভুটানের কৃষি মন্ত্রণালয়ের প্রাতিষ্ঠানিক ওয়েবসাইট
নিপ্রো (১৯২৬ থেকে ২০১৬ সালের মে পর্যন্ত নিপ্রোপেত্রোভস্ক নামে অভিহিত) ইউক্রেনের চতুর্থ বৃহত্তম শহর। প্রায় দশ লক্ষ মানুষ এখানে বসবাস করে।   ইউক্রেনের মধ্য-দক্ষিণ অংশে, রাজধানী কিয়েভের ৩৯১ কিলোমিটার দক্ষিণ-পূর্বে নিপার নদীর তীরে নিপ্রো শহরটি অবস্থিত। এটি নিপ্রোপেত্রোভস্ক অব্লাস্টের প্রশাসনিক কেন্দ্র। ২০২০ সালের হিসাব অনুযায়ী নিপ্রোর জনসংখ্যা ৯,৯০,৭২৪।   প্রত্নতাত্ত্বিক গবেষণা অনুযায়ী মধ্য-ষোড়শ শতকে নিপ্রো শহরটি সুরক্ষিত দুর্গ এলাকা হিসাবে গড়ে ওঠেছিল।  অন্যান্য গবেষণামতে, সামার শহরের (যা বর্তমানে নিপ্রোর সামারস্কি এলাকা) অস্তিত্ব ১৫২০ সালে বিদ্যমান ছিল।   ১৯২৫ সাল পর্যন্ত শহরটির নাম ছিল ইয়েকাতেরিনোস্লোভ। রুশ সম্রাজ্ঞী ক্যাথরিন দ্য গ্রেট  ১৭৮৭ সালে আনুষ্ঠানিকভাবে শহরটির উদ্বোধন করেছিলেন। কুসুক কায়নারকা চুক্তি (১৭৭৪) স্বাক্ষর করে অটোমান সাম্রাজ্য বিশাল পরিমাণ ভূমি রাশিয়ার কাছে হস্তান্তরিত করে। শহরটি ছিল এই নবলব্ধ অঞ্চলের প্রশাসনিক কেন্দ্র। গ্রিগরি পোটেমকিন মস্কো ও সেন্ট পিটার্সবুর্গের পর ইয়েকাতেরিনোস্লোভকে রুশ সাম্রাজ্যের তৃতীয় রাজধানী হিসেবে কল্পনা করেছিলেন। ১৯২৬ সালে এর নাম পাল্টে করা হয় নিপ্রোপেত্রোভস্ক। এটি সোাভিয়েত ইউক্রেনের নিউক্লীয়, অস্ত্র ও মহাকাশ শিল্পের অন্যতম প্রাণকেন্দ্র ছিল। এখানে দূরপাল্লার ক্ষেপণাস্ত্র উৎপাদনকারী ইয়ুজমাশ কার্যক্রম পরিচালনা করে। সমরাস্ত্রশিল্পের উপস্থিতির দরুন ১৯৯০ এর দশক পর্যন্ত এটি বদ্ধ শহর ছিল। ২০১৬ সালের ১৯ মে ইউক্রেনের জাতীয় সংসদ (ভেরখোভনা রাদা) শহরটির নাম পাল্টে রাখে নিপ্রো।   রাজনৈতিকভাবেও নিপ্রো শহরটি সমধিক গুরুত্বপূর্ণ। ইউক্রেনের বহু গুরুত্বপূর্ণ রাজনীতিবিদ এখানে জন্মগ্রহণ করেছেন। এদের মধ্যে রয়েছেন লিওনিদ কুচমা, পাভলো লাজারেঙ্কো ও ইউলিয়া তিমোশেঙ্কো।  ইতিহাস  নামকরণ  বিভিন্ন সময় শহরটি বিভিন্ন নামে পরিচিত ছিল। ১৭৭৬-১৭৯৭ পর্যন্ত এর বাম ছিল ইয়েকাতেরিনোস্লোভ। ১৭৯৭-১৮০২ পর্যন্ত এর নাম ছিল নোভোরোসিইস্ক। ১৮০২-১৯২৬ পর্যন্ত আবার এর নাম ছিল ইয়েকাতেরিনোস্লোভ, যদিও ১৯১৮-১৯২১ পর্যন্ত এর অনানুষ্ঠানিক নাম ছিল সিচেস্লাভ।  ১৯২৬-২০১৬ পর্যন্ত শহরটির নাম ছিল নিপ্রোপেত্রোভস্ক। ২০১৬ সালে এটি সর্বশেষ ও বর্তমান নাম নিপ্রো লাভ করে।  ঊনবিংশ শতাব্দীর কয়েকটি মানচিত্রে "ক্যাথারিনোস্লাভ" নামে শহরটির নামকরণ করা হয়। http://www.arhivtime.ru/karta/karta_arhiv/image_arhiv/01/1820.jpg  ইংরেজিভাষী গণমাধ্যমে শহরটি রকেট শহর নামেও পরিচিত ছিল। Zhuk, S (2010). Rock and Roll in the Rocket City: The West, Identity, and Ideology in Soviet Dniepropetrovsk, 1960–1985. Woodrow Wilson Center Press with Johns Hopkins University Press  ১৯১৮ সালে ইউক্রেনের কেন্দ্রীয় কাউন্সিল শহরটির নাম পাল্টে সিচেস্লাভ রাখতে চেয়েছিল। কিন্তু নামটি কখনো চূড়ান্ত হয়নি।   ১৯২৬ সালে সাম্যবাদী নেতা গ্রিগরি পেত্রোভস্কির নামে শহরটির পুনঃনামকরণ করা হয়।  ২০১৫ সালে সাম্যবাদ নির্মূল আইন গৃহীত হওয়ার পর এর নাম পরিবর্তন অনিবার্য হয়ে পড়ে। ২০১৯ সালের ১৬ মে ইউক্রেনের সংসদ এর নাম পাল্টে নিপ্রো রাখে।  পলোভিতসিয়া নামেও শহরটি পরিচিত ছিল।   তথ্যসূত্র  বহিঃসংযোগ  বিষয়শ্রেণী:ইউক্রেনের শহর